stanford-oval/wikipedia huggingface dataset:
אלי ואייג'יי
דיסקוגרפיה > אלבומי אולפן

2005: Into the Rush
2006: Acoustic Hearts of Winter
2007: Insomniatic
2021: A Touch of the Beat Gets You Up on Your Feet Gets You Out and Then Into the Sun
דיסקוגרפיה > מיני-אלבומים

2017: Ten Years
2019: Sanctuary
דיסקוגרפיה > אלבומי אוסף

2007: Fav Five - Let Me Repeat That
2020: We Don't Stop
הערות שוליים

1 2  GOLD & PLATINUM, RIAA
↑  "Niet compatibele browser". Facebook. נבדק ב-11 במאי 2010. {{cite web}}:  (עזרה)
↑  Mier, Tomas (22 בדצמבר 2020). "Aly & AJ Tease 'Explicit' Redo of 'Potential Breakup Song' 13 Years Later". People. נבדק ב-15 בינואר 2021. After changing their name to 78violet in 2009, the sisters decided to return to their original names in 2015. {{cite web}}:  (עזרה)
| --- | --- |
בקרת זהויות :  BnF: cb150584049 (data)  GND: 16337057-6  ISNI: 0000 0001 2149 3148  LCCN: n2005034276  MusicBrainz: fa4ad5f5-568e-498f-ba98-9ffc18e54ff3  VIAF: 121043271   WorldCat (עם VIAF): 121043271
אלכסנדר מקומנה

| --- | --- |
 לידה:  המאה ה־2 Comana Pontica, טורקיה 
 הוצאה להורג:  233? Comana Pontica, טורקיה 
 חג:  11 באוגוסט 
 
אלכסנדר הקדוש מקומנה הוא קדוש נוצרי, הידוע כ"שורף הפחמים", היה הבישוף של קומנה בפונטוס. לא ידוע אם הוא היה הראשון שמילא תפקיד זה. כינויו, "שורף הפחמים" נובע מכך שהוא, מתוך ענווה, אימץ מקצוע זה ונמנע מכיבודים ארציים. לפיכך, כשורף פחמים, הוא היה ידוע כמלוכלך במיוחד ולא היה בעל תפקיד מכובד בקהילה. על פי המסורת הנוצרית, גרגוריוס תאומטורגוס הקדוש חיפש בישוף לקומנה, ודחה את כל המועמדים – עד שאחד מחברי הקהילה הציע בזלזול שיקבל את אלכסנדר, שורף הפחמים. גרגוריוס החליט שאלכסנדר הוא אכן בעל תכונות של קדוש. ככל הנראה, הועלה אלכסנדר הקדוש על המוקד במסגרת הרדיפות של דיוקלטיאנוס נגד הנוצרים.
| --- | --- |
בקרת זהויות :  NKC: xx0030455  VIAF: 85486912   WorldCat (עם VIAF): 85486912 
ערך זה הוא קצרמרבנושא קדושים נוצרים. אתם מוזמנים לתרום לוויקיפדיה ו.
אלכסיי מיזגיריוב

| --- | --- |
אין תמונה חופשית
 לידה:  1 ביולי 1974 (בן 50) מיסקי, רוסיה 
 מדינה:  רוסיה 
 מקום לימודים:  המכון לקולנוע על שם גרסימוב 
 פרופיל ב-IMDb
 
אלכסיי יורייביץ' מיזגיריוב (נולד ב־1 ביולי 1974, מיסקי, מחוז קמרובו, רטביב הסובייטית, ברית המועצות) הוא במאי קולנוע רוסי ותסריטאי.
ביוגרפיה

אלכסיי מיזגיריוב סיים את לימודיו בפקולטה לפילוסופיה של אוניברסיטת טומסק ב-1998, ובשנת 2004 — ממחלקת הבימוי של מכון VGIK. בעודו סטודנט, הוא צילם כמה סרטים קצרים, איתם השתתף בהצלחה בפסטיבלי סרטי סטודנטים. בשנת 2003 עבד מיזגיריוב כבמאי מתלמד בסרט "סופות מגנטיות" מאת ואדים אבדרשיטוב. בשנת 2005, סרטו הקצר "פיטורים" השתתף בתוכנית התחרות של "קינוטאבר". בשנת 2007, צילם את הסרט הראשון באורך מלא שלו "קרמן". הסרט זכה במספר פרסים בפסטיבלי קולנוע לאומיים ובינלאומיים. הסרט הבא, טמבורין, תוף (2009), אישר את הבמאי כאחד מיוצרי הקולנוע הרוסים המובהקים ביותר . הסרט "בובן, תוף" זכה אף הוא בפרסים, ביניהם פרס חבר השופטים המיוחד של פסטיבל לוקרנו ה־62 "נמר כסף" ופרס הבמאי הטוב ביותר נטליה נגודה, שחזרה לקולנוע לאחר הפסקה ארוכה וגילמה את התפקיד הראשי בסרט זה, קיבלה את פרס נשר הזהב לשחקנית הטובה ביותר ואת פרס הפיל הלבן של גילדת מבקרי הקולנוע של רוסיה בשנת 2009.
סרטו "השיירה" (2012) השתתף בתוכנית הלא תחרותית "פנורמה" של פסטיבל הסרטים הבינלאומי ה־62 בברלין.
בשנת 2013 העלה אלכסיי מיזגיריוב על במת מרכז גוגול את ההצגה "אחים", כגרסה מחודשת לסרטו של לוקינו ויסקונטי 'רוקו ואחיו'. בשנת 2016 יצא לאקרנים סרטו "דואליסט" שהוקרן לראשונה במסגרת פסטיבל הסרטים הבינלאומי בטורונטו אך זכה לביקורות מעורבות.
בשנת 2021 החל לעבוד על הפקת סרט פוסט-אפוקליפטי בשם "חולדות" ("Крысолов") בהפקה משותפת עם חברת Art Pictures Studios של פיודור בונדרצ'וק ובהפקת רובן דישדישיאן, שעלילתו מתרחשת בשנת 2032 ומספרת על אנשים שעברו שינוי בדנ"א שאינם מפחדים ממחלות. דברי מיזגריוב, "אם נדבר לגבי הרעיון של הסרט, הוא מבוסס על החוויה שאנו עוברים – מגפה, בידוד וסגרים. המחשבה שלנו הרחיקה לכת, חשבנו שהתגלו תגליות מדעיות רציניות, והן היוו את הבסיס לסרט, אלו הישגים אמיתיים, זו עבודה על מודיפיקציה, ביולוגיה של הדנ"א, שבעזרתה מוגבר הדנ"א האנושי, בעיקר כדי להילחם מחלות. ההתנגשות של הסרט טמונה במה שקורה בעולם עם אדם שחסין ממחלה, אבל פתאום הוא הופך להיות מסוכן בעצמו." לצורך ההפקה יפותח עולם אומנותי שלם: מוסקבה החדשה שוממה, מקומות מוצפים, לאחר סכסוך בין אנשים בעלי דנ"א מחודש שנקראים חולדות לבין אלו שתופסים אותם, הנקראים בפי העם לוכדי חולדות.
פילמוגרפיה

| שנה | סרט | בימוי | תסריט |
| --- | --- | --- | --- |
| 2007 | אבן צור | כן | כן |
| 2008 | קרמן | לא | כן |
| 2009 | בורן, תוף | כן | כן |
| 2012 | השיירה | כן | כן |
| 2016 | דואליסט | כן | כן |
| 2022 | חולדות | כן | כן |
הערות שוליים

↑  "Фильм «Бубен, барабан» Алексея Мизгирёва на сайте Энциклопедия отечественного кино". אורכב מ-המקור ב-2012-01-11. נבדק ב-2012-01-19.
↑  Россиянин завоевал «Серебряного леопарда» на кинофестивале в Швейцарии, Вести.ru, 15.08.2009
↑  "Национальная премия кинокритики и кинопрессы «Белый Слон»: Номинанты и призёры (2009)". נבדק ב-2014-02-12.
↑  «Конвой» поедет на Берлинский кинофестиваль, Радио Культура, 16.01.2012
↑  "Кинорежиссер Алексей Мизгирев: «У нас получился странный мюзикл с мордобитием»". Театрал. נבדק ב-2014-04-11.
| --- | --- |
בקרת זהויות :  LCCN: no2014074685  VIAF: 308768873   WorldCat (עם VIAF): 308768873
אנדרה קרייו

אנדרה מרטין קרייו דיאס (בספרדית: André Martín Carrillo Díaz; נולד ב-14 ביוני 1991) הוא כדורגלן פרואני המשחק בקורינתיאנס בעמדת הקיצוני.
קריירת מועדונים

קרייו התחיל את הקריירה שלו בקבוצת הנערים של אסתר גרנדה אליה הצטרף בגיל 13 וכעבור שלוש שנים הצטרף למחלקת הנוער של אליאנסה לימה. ב-5 בדצמבר 2009 קרייו ערך את הופעת הבכורה שלו בקבוצה הבוגרת בתיקו 2-2 נגד אוניברסידד ססאר ואייחו.
ב-6 במאי 2011 קרייו חתם לחמש שנים בספורטינג ליסבון. ב-19 בספטמבר 2011 קרייו ערך את הופעת הבכורה שלו בקבוצה במשחק הליגה נגד ריו אבה. את שער הבכורה שלו בקבוצה הבקיע בהפסד 2-1 לספורטינג בראגה.
ב-1 ביולי 2016 הצטרף ליריבה העירונית, בנפיקה ליסבון בה חתם לחמש עונות.
ב-24 באוגוסט 2017 הושאל לווטפורד מהפרמייר ליג, בה התאחד עם מרקו סילבה שאימן אותו בספורטינג. ב-20 ביולי 2018 הושאל לאל-הילאל מליגת העל הסעודית. ב-23 ביולי 2019 חתם באופן קבוע באל–הילאל לארבע שנים.
ב-13 באוגוסט 2023 חתם באל-קאדסיה.
קריירה בינלאומית

ב-12 ביולי 2011 קרייו ערך את הופעת הבכורה שלו בנבחרת בהפסד 1-0 לצ'ילה במסגרת שלב הבתים של הקופה אמריקה 2011. ב-15 באוגוסט 2012 קרייו הבקיע את שער הבכורה שלו בנבחרת בניצחון 0-1 נגד קוסטה ריקה.
תארים

הגביע הפורטוגזי: 2014/2015
הסופר קאפ הפורטוגזי: 2015
ליגת העל הפורטוגזית: 2016/2017
הגביע הפורטוגזי: 2016/2017
הסופר קאפ הפורטוגזי: 2017
ליגת העל הסעודית: 2019/2020, 2020/2021, 2021/2022
פריצת השנה בליגת העל הפרואנית: 2010
אנהאוזר-בוש אינבוו

| --- | --- |

 נתונים כלליים
 בורסה:  הבורסה לניירות ערך בניו יורק (1 ביולי 2009–BUD)  Euronext - Euronext Brussels (ABI)  Johannesburg Stock Exchange (11 באוקטובר 2016–ANH) 
 תקופת הפעילות:  2 באוגוסט 1977 – הווה (47 שנים) 
 חברות בנות:  בק'ס  Anheuser-Busch InBev (New York)  ZX Ventures  Budweiser Bier Bürgerbräu  Hertog Jan  Jupiler  Dommelsch Brewery  Piedboeuf Brewery  Cervecería Boliviana Nacional  גרופו מודלו  InBev  אנהאוזר-בוש  SABMiller  Skol  AmBev  Oriental Brewery  Pivovar Samson 
 מיקום המטה:  בריסל 
 ענפי תעשייה:  בישול בירה 
 מוצרים עיקריים:  בירה 
 הכנסות:  57,786,000,000 דולר אמריקאי (נכון ל־2022) 
 רווח תפעולי:  14,517,000,000 דולר אמריקאי (נכון ל־2022) 
 רווח:  7,597,000,000 דולר אמריקאי (נכון ל־2022) 
 הון עצמי:  84,278,000,000 דולר אמריקאי (נכון ל־31 בדצמבר 2022) 
 מנכ"ל:  Michel Doukeris 
 עובדים:  166,632 (נכון ל־2022) 
  
 www.ab-inbev.com
 
לוגו החברה
אנהאוזר-בוש אינבוו (Anheuser-Busch InBev בקיצור AB InBev) היא חברה בלגית-ברזילאית בינלאומית לייצור משקאות עם משרדים ראשיים בלוון וסאו פאולו. היא מבשלת הבירה הגדולה בעולם ומחזיקה בנתח שוק[דרושה הבהרה] של כ-25%.
החברה נוצרה במיזוג בין שתי יצרניות בירה גדולות: ב-13 ביולי 2008 קיבלה חברת אנהאוזר-בוש הצעת רכש מחברת InBev הבלגית תמורת 52 מיליארד דולר. ב-18 בנובמבר 2008 הושלם המיזוג, והחברה החדשה נקראת "אנהאוזר-בוש אינבוו".
לחברה מאות מותגים מובילים בעולם של משקאות. לפחות 17 מהמותגים מייצרים כל אחד מעל מיליארד דולר הכנסות. בין המותגים המובילים נמצאים באדוויזר, קורונה, סטלה ארטואה, Beck's, הוגרדן, לף, Skol ,Brahma.
ב-2013 עמדו סך הכנסות החברה מ-200 ממותגיה על כ-43 מיליארד דולר.
ב-2018 היא רכשה את החברה הישראלית וייסבירגר.
אנדרה שוורץ-בארט

| --- | --- |

אנדרה שוורץ בארט מקבל את פרס ירושלים מראש עיריית ירושלים טדי קולק, 30 במרץ 1967
 לידה:  23 במאי 1928 מץ, צרפת 
 פטירה:  30 בספטמבר 2006 (בגיל 78) לז אבים, צרפת 
 מדינה:  צרפת 
 שפות היצירה:  צרפתית 
 יצירות בולטות:  אחרון הצדיקים 
 תקופת הפעילות:  1950–2006 (כ־56 שנים) 
 בן או בת זוג:  סימון שוורץ-בארט 
 צאצאים:  זאק שוורץ-בארט 
 פרסים והוקרה:  פרס גונקור (1959)  פרס ירושלים (1967)  מסדר האמנויות והספרות 
 
אנדרה שוורץ-בארט (בצרפתית: André Schwarz-Bart;‏ 23 במאי 1928 – 30 בספטמבר 2006) היה סופר צרפתי-יהודי. חתן פרס גונקור (1961) ופרס ירושלים (1967).
ביוגרפיה

אנדרה שוורץ-בארט נולד בעיר מץ שבצרפת, שם התגוררו הוריו מאז שהיגרו מפולין ב-1924. משפחתו, שהייתה ענייה, ניסתה לקבל אזרחות צרפתית מספר פעמים, אולם סורבה. החל לעבוד בגיל 11, תחילה כשוליה על ספינת דייגים ובהמשך כמוכר עיתונים לאחר בית הספר. לאחר פלישת הגרמנים לצרפת במלחמת העולם השנייה (1941) גורשה המשפחה לסאן פול דה ליזון (ליד אנגולם) ושם למד מכונאות בבית ספר מקצועי, בטרם סיים לימודיו. באותה שנה נשלחו הוריו לאושוויץ, והוא נותר אחראי לפרנסת שלושת אחיו הקטנים, בעבודות בבתי איכרים. כמה חודשים אחר כך, בהיותו עדיין נער צעיר, הצטרף שוורץ-בארט לתנועת ההתנגדות הצרפתית (הרזיסטאנס), אף על פי שבקושי דיבר צרפתית (שפת אימו הייתה יידיש).
לאחר המלחמה השלים בעצמו את לימודיו התיכוניים, עבר את מבחני הבגרות, והתקבל כסטודנט בסורבון בפריז.
התנסותו כיהודי בזמן המלחמה הביאה אותו לכתיבת ספרו הראשון והחשוב, Le Dernier des justes ("אחרון הצדיקים"), שראה אור ב-1959. בספר זה הוא מתאר את קורותיה של משפחה יהודית מתקופת מסעי הצלב ועד אושוויץ, מנקודת ראותו של ניצול פצוע. הספר זכה להצלחה גדולה ותורגם לשפות רבות. על ספרו זה זכה שוורץ-בארט ב-1961, ב"פרס גונקור", הפרס הספרותי החשוב ביותר בצרפת, וכמה שנים אחר כך, ב-1967, זכה גם בפרס ירושלים, שהוענק לו במהלך יריד הספרים הבינלאומי השלישי שנערך בבירה.
שוורץ-בארט נישא לסימון, בת להורים גוואדלופים. נראה כי בהשפעתה כתב את ספרו השני, La Mulâtresse Solitude ("המולטית ששמה סוליטיד" [=בדידות]), שיצא לאור ב-1972. בספר סיפורה של דמות היסטורית הקשורה במאבק בעבדות בגוואדלופ בסוף המאה ה-18.
שוורץ-בארט ורעייתו, סופרת בפני עצמה, פרסמו גם ספרים שכתבו ביחד: Un plat de porc aux bananes vertes ("מנה של חזיר בבננות ירוקות") שהתפרסם ב-1967, ונחשב ל"רומן בארבע ידיים" היחיד בספרות הצרפתית. כמו כן כתבו השניים גם אנציקלופדיה בת שישה כרכים: Hommage à la femme noire ("מחווה לאישה השחורה"), שהתפרסמה ב-1989.
שוורץ-בארט התגורר ויצר בפריז, בלוזאן שבשווייץ, ובסנגל. בשנותיו האחרונות חי בגוואדאלופ. הוא נפטר מסיבוך בעקבות ניתוח לב.
ספריו שתורגמו לעברית

אחרון הצדיקים: רומן; מצרפתית: ברוך קרוא, תל אביב: עידית, תש"ך.
מולאטית ושמה בדידות; מצרפתית: מיכל אילן, הוצאת נהר ספרים, 2012.
לקריאה נוספת

פרנסין קופמן, "'אחרון הצדיקים' מאת אנדרה שוורץ-ברט (1959) - התקבלות רב המכר הראשון של ספרות השואה בצרפת", היסטוריה 5 (פברואר 2000), 78-55. (המאמר כולל גם פרטים ביוגרפיים על הסופר וכן תקציר העלילה)
אנהידריט

| --- | --- |

אנהידריט ממדינת צ'יוואווה במקסיקו
 תכונות המינרל
 הרכב כימי:  CaSO4
 מערך קריסטלוגרפי:  אורתורומבי
 צורת הגביש:  לוחי אם כי הגבישים נדירים, על פי רוב מסיבי או גרגירי.
 צבע:  חסר צבע, לבן, לבן תכלכל, סגול, אפור כהה
 ברק:  פנינתי על מישורי הפצילות, זגוגי בשאר המישורים.
 שקיפות:  הגבישים שקופים עד שקופים למחצה.
 פצילות:  מושלמת בשני כיוונים וטובה בכיוון השלישי.
 שבירה:  דמוי קונכייה
 קשיות:  3.5 בסולם מוס
 משקל סגולי:  2.97 ג'/סמ"ק
 שרטוט:  לבן
 מינרלים נלווים:  הליט, קלציט, גופרית, פיריט בוראקס ועוד
אנהידריט  הוא מינרל המורכב מסידן וסולפט (תחמוצת הגופרית) והרכבו הכימי הוא CaSO4. הרכב זה דומה להרכב המינרל גבס הנפוץ יותר, למעט המים ואכן משמעות שמו של המינרל הוא "חסר מים". בחשיפה למים האנהידריט סופח את המים והופך לגבס.
אנהידריט מצוי לעיתים קרובות במרבצי מלח יחד עם גבס. המינרל נתגלה לראשונה ב-1794 במכרה מלח בטירול. בתצורה זו העומק בו מצוי המינרל הוא קריטי מכיוון שבסמוך לפני הקרקע אנהידריט משתנה לגבס על ידי ספיחה של מי תהום.
מתמלחת ימית שוקע סולפט הסידן בדרך כלל כגבישים של גבס, אך אם התמלחת מכילה עודף של נתרן או אשלגן כלוריד שוקע אנהידריט. זו גם אחת מהשיטות להכין את המינרל באופן מלאכותי והיא זהה לצורה בה הוא נוצר בטבע, המינרל נפוץ באגני השקעה של מלחים.
את השם אנהידריט טבע אברהם גוטלוב ורנר ב-1804, בשל המחסור במים בתהליך ההתגבשות בהשוואה לקיומם בגבס. שמות נוספים שקיבלו סוגים של אנהידריט הם מוריאסיט וקרסטניט. הראשון, שם קדום יותר ניתן תחת הרושם שהחומר הוא כלוריד (מוריאט). סוג גרגרי מתפצל של אנהידריט  מוולפינו שליד ברגאמו בלומברדיה מכונה וולפיניט. סוג זה נהוג לחתוך וללטש למטרות קישוט. אנהידריט שצבעו כחול-לילך קרוי "אנג'ליט" בשל צבעו ה"מלאכי" (אנג'ל בלועזית).
השימושים הנפוצים באנהידריט הם, כמקור לחומצה גופריתית, לדישון. כמו כן מוסיפים אנהידריט לסוגי מלט מסוימים.
מקומות ראויים לציון שבהם מצוי אנהידריט הם מקסיקו, פרו, גרמניה וניו מקסיקו. בישראל יש אנהדריט בסלעי הכיסוי של הר סדום.
אליה

ערך זה עוסק בחלק מבשר הכבש. אם התכוונתם למשמעות אחרת, ראו .
גזע יורקשייר
אַלְיָה היא השומן הרך שבזנבו של הכבש. ייתכן שנקרא כך על שם האַיִל, זכר הכבש הבוגר (בשיכול עיצורים), כיוון שאצלו שומן האליה גדול ובולט משל הכבשה.
משקל האליה אצל הכבשה מגיע עד 6 ק"ג ואצל האיל עד 10 ק"ג. תפקיד האליה לשמש כמאגר מזון לכבשה בעונה של מחסור, בדומה לדבשת אצל הגמל.
משוער[דרוש מקור][מפני ש...] כי האליה נוצרה ממוטציה של כבש-הבית בעל זנב ארוך. גזעים של כבשים בעלי אליה נפוצים במזרח התיכון, באפריקה ובאסיה.
האליה בשפה

האליה נחשבת כבשר משובח ועל כן נוצר הביטוי בתלמוד הבבלי אליה וקוץ בה – ופירושו: דבר הנראה על פניו כטוב ומועיל, אך יש בו גם חיסרון. זנב הכבש טעים למאכל, אבל פעמים רבות נתקעים בו קוצים.
הערות שוליים

↑  תלמוד בבלי, מסכת ראש השנה, דף י"ז, עמוד א'
אנהידריודון

| אנהידריודון |
| --- | --- |
 גולגולת הלוטרה
תקופה
מיוקן-פליוקן 5–4 מיליון שנה לפני זמננו PreЄ Є O S D C P T J K Pg N     
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: יונקים
סדרה:: טורפים
תת־סדרה:: דמויי כלב
משפחה:: סמוריים
סוג:: אנהידריודון
מינים
 Enhydriodon sivalensis  Enhydriodon africanus  Enhydriodon dikikae  Enhydriodon ekecaman  Enhydriodon falconeri  Enhydriodon hendeyi
שם מדעי
 Enhydriodon ‏פלקונר, 1868

אנהידריודון (שם מדעי: Enhydriodon) הוא סוג נכחד של לוטרה ענקית אשר חיה באזור אתיופיה של ימינו בתקופת הפליוקן, לפני 4–5 מיליון שנה. לוטרה זו הייתה ככל הנראה הגדולה שבין הסמוריים מעולם. מאובניה נתגלו ב-1868 והכילו רק את הגולגולת, שהייתה רחבה והזכירה גולגולת של לוטרות מודרניות. עם זאת, בממדיה הייתה הלוטרה גדולה יותר והגיעה לאורך של שני מטרים ולמשקל 100–200 ק"ג, ההופך אותה לגדולה שבכל הסמוריים מעולם.
לוטרה זו הייתה קרניבורית מובהקת בעלת ניבים מחודדים וגולגולת באורך 27 ס"מ. האנהידריודון הייתה יונק אמפיבי וצדה הן במים והן על היבשה. היא חיה באפריקה בנהרות ובביצות רדודות בהם היו מיני תניניים, דגים שונים והיפופוטמיים שונים; וגם באזורים של סוואנה לחה. ייתכן שחיה לצד סמוריים נוספים, מולם התחרתה על מזון.
אנדור וילאני

| --- | --- |

 לידה:  25 במאי 1889 וילאן, הונגריה 
 פטירה:  1944 (בגיל 54 בערך) 
 שם לידה:  Schwabach Andor 
 מדינה:  הונגריה 
 שם עט:  Apostol Andor 
 
אנדור וילאני, עד 1922 שוואבאך-Schwabach, (בהונגרית: Villányi Andor;‏ וילאן (יישוב), 25 במאי 1889 – בסביבות 1944) היה סופר, מחזאי, עיתונאי יהודי-הונגרי. הוא נכלל בצו של ממשלת הונגריה סופרים אסורים (1944) שיצירותיהם נאסרו להדפסה, למכירה ולאחזקה ונגרסו.
קורות חייו

אנדור שוואבאך נולד במשפחה יהודית כבנם של שאנדור שוואבאך, סוחר יין ומנהל בנק חיסכון יליד בוי, ושל מריה טאוסיג (1867–1938). הוריו התכוונו שהוא יהיה סוחר. הוא המשיך את לימודיו בגימנסיה הממלכתית הריאלית הראשית בפץ' ובסיום לימודיו עבד זמן קצר במסחר. בעשור השני של המאה ה-19, הוא הפך לעובד מערכת של "ידיעות בודפשט" (Budapesti Hírlap). כישרונו התגלה על ידי ינה ראקושי, חבר הבית העליון ההונגרי וחבר האקדמיה ההונגרית למדעים. הדרמה שלו "המלכתי... אמות בשבילך!"הוצגה ב-14 באוקטובר 1916 על ידי התיאטרון ההונגרי, בתפקידים הראשיים שיחקו ארז'י ב. מרטון וינה טרז'. ההצגה יצאה גם אל מחוץ להונגריה, תיאטרון אינטימס (Intimes Theater) בסטוקהולם העלה אותה. בנוסף לכתיבת מחזות, הוא כתב גם כמה רומנים, מהם זכה להכרה הגדולה ביותר עם "מריה". לאחר מכן עבר לווינה לשלוש שנים, שם עבד כזבן בחנות משי. סיפורו הקצר הראשון לאחר שחזר הביתה פורסם ב"ידיעות פשט" (Pesti Hírlap). תיאטרון מרכז העיר פתח את שעריו עם המחזה שלו Attak, וגם מחזותיו "חיפוש חתן" (Legénykérés) ו"השושן השחור" (A fekete liliom) הוצגו שם. סיפוריו הקצרים פורסמו בעיתונים:
פשטי נפלו
העיתון - Az Újság
ידיעות פשט - Pesti Hírlap
זמנים חדשים - Új Idők
וחיי התיאטרון - Színházi Élet
הוא בילה לעיתים קרובות בעיירת הולדתו ווילאן, משם גורש ככל הנראה בקיץ 1944.
אשתו הייתה אליס, בתם של אוסקר אלק ושל ארנקה הרץ. הוא התחתן איתה בבודפשט ב-12 בפברואר 1922, אך התגרש ממנה באותה שנה.
יצירותיו > מחזות

יהודים, מחזה ב-3 מערכות.
המלכתי... אמות בשבילך! מחזה ב-3 מערכות.
חיפוש חתן. יחד עם פאל פורו. בכורה: 3 בספטמבר 1921, תיאטרון מרכז העיר
המתאבדים (קומדיה)
שושנת העמק, קומדיה ב-3 מערכות.
יצירותיו > רומנים

מריה (1920, חברת הוצאת הספרים ד"ר וילמוש ראץ, בודפשט)
ספטמבר (1921, האחים לגראדי, בודפשט)
ספר זיכרון (1922, האחים לגראדי, בודפשט)
אגדה
גם מעבר לקבר (1940)
לקריאה נוספת

זולטאן ארדש: סיפורו של וילאן מתחילתו ועד 1990. פץ', 2016.
ד"ר בלה פוסטאי: וילאן מפורסמת ביין האדום שלה. Pécs, Codex, 1999.
הצלחת סופר (4 במאי 1913) Pécs Napló, 22. שנתון 101.
הערות שוליים

↑  Az engedélyt tartalmazó BM rendelet száma/évszáma: 19422/1922. Forrás: MNL-OL 30809. mikrofilm 439. kép 1. karton
↑  "Születési bejegyzése a dárdai izraelita hitközség születési akv. 9/1889. folyószáma alatt". נבדק ב-2020-10-20.
↑  "Szülei házasságkötési bejegyzése a dárdai izraelita hitközség házassági akv. 1/1888. folyószáma alatt". נבדק ב-2020-10-20.
↑  Királynőm - meghalok érted (1916. október 15.) Pécsi Napló, 25. évfolyam, 230. szám
↑  Villányi Andor drámája külföldön (1917) Színházi Élet, 3. szám
↑  Literatura 1. (1926) 2. szám, Online elérés
↑  "Házasságkötési bejegyzése a Budapest V. kerületi polgári házassági akv. 97/1922. folyószáma alatt". נבדק ב-2020-10-20.
| --- | --- |
בקרת זהויות :  ISNI: 0000 0000 7926 3807  VIAF: 121506713   WorldCat (עם VIAF): 121506713
אלכס קינגסטון

| --- | --- |

אלכס קינגסטון בכנס סופרקון בפלורידה, 2012
 לידה:  11 במרץ 1963 (בת 61) אפסום, סארי, אנגליה
 מדינה:  הממלכה המאוחדת 
 תקופת הפעילות:  מ-1980
 מקום לימודים:  האקדמיה המלכותית לאמנות הדרמה (1985) 
 בן או בת זוג:  רייף פיינס (ספטמבר 1993–1997)  Florian Haertel (29 בדצמבר 1998–?) 
 צאצאים:  Salome Violetta Haertel 
 מספר צאצאים:  1 
 פרופיל ב-IMDb
 
אלכסנדרה אליזבת "אלכס" קינגסטון (באנגלית: Alexandra Elizabeth "Alex" Kingston; נולדה ב-11 במרץ 1963) היא שחקנית אנגלייה. היא ידועה בעיקר מתפקידה כאליזבת קורדאי בסדרת הדרמה הרפואית "ER" וכריבר סונג בסדרת המדע בדיוני "דוקטור הו".
ביוגרפיה

קינגסטון נולדה בעיר אפסום במחוז סארי באנגליה. היא הבת הבכורה למשפחה נוצרית בת שלוש בנות. אביה הוא אנתוני קינגסטון. סבת סבה מצד אביה הייתה יהודייה.
אחד מהמורים בבית הספר שלמדה עודד אותה לעסוק במשחק. היא נבחנה לתיאטרון הנוער בסארי (Surrey County Youth Theatre) והופיעה בהפקה של "טום ג'ונס" לצידו של שון פרטווי. את לימודי המשחק השלימה באקדמיה המלכותית לאמנות הדרמה והצטרפה ל"תיאטרון השייקספירי המלכותי".
היא השתתפה במספר הפקות דרמה בטלוויזיה הבריטית בהם "Grange Hill",‏ "Crocodile Shoes", "מול פלנדרס", "The Knock" והופעת אורח בסדרה "The Bill".
בקולנוע הופיעה קינגסטון בסרטים "הטבח, הגנב, אשתו והמאהב" (1989), "A Pin for the Butterfly" ‏(1994), ‏"The Infiltrator" ‏(1995), "קרופייה" (1998), "נערי אסקס" (2000), "המלכה הלוחמת" (2003) בו גילמה את הדמות הראשית בודיקה, "Sweet Land" ‏(2005) וב-"Crashing" ‏(2007).
בספטמבר 1997 זכתה קינגסטון להכרה בצפון אמריקה כשלוהקה לסדרת הדרמה רפואית הוותיקה "ER". הופעתה הראשונה הייתה בפרק הבכורה של העונה הרביעית של הסדרה. היא גילמה את דמותה של אליזבת קורדאי, רופאה מנתחת שמגיעה מאנגליה. היא שחקה בסדרה מעל לשבע עונות, הפרק האחרון בו השתתפה היה באוקטובר 2004, בעונה ה-11 של הסדרה. באביב 2009 חזרה קינגסטון לתפקיד זה בעונה ה-15 והאחרונה של "ER" בשני פרקים, הפרק ה-12 והפרק האחרון של הסדרה "And in the End...‎".
בנובמבר 2005 השתתפה בתפקיד אורח בסדרת הטלוויזיה "ללא עקבות" בפרק השישי של העונה הרביעית, שם הפרק "Viuda Negra" בו גלמה את לוסי קוסטין, נופשת עשירה שבעלה נחטף על ידי כנופיה מקסיקנית. בראיון ב-2006 גילתה קינגסטון שהיא נדחתה לתפקיד בסדרה "עקרות בית נואשות" בטענה שהיא "מלאה" מדי. עוד באותו ראיון סיפרה ששקלה להתאבד אחרי הפרידה מבעלה רייף פיינס.
ב-2008 הופיעה בתפקיד ראשי בסדרת הטלוויזיה "דוקטור הו". היא השתתפה בשני פרקים: "שקט בספריה" ו"יער המתים" בתפקיד הארכאולוגית ריבר סונג. לסונג יש קשר רומנטי עם הדוקטור אך טיבו נותר לא ברור. היא חזרה לתפקיד זה בעונות החמישית (2010), השישית (2011), השביעית (2012–2013) והתשיעית (2015) של "דוקטור הו". לדבריה היא חשבה שהופעתה בסדרה תהיה חד פעמית, אך שמחה להיווכח שהיא ממשיכה לגלם את הדמות בפרקים נוספים. נכון להופעתה האחרונה ב-2015, השתתפה קינגסטון ב-15 פרקים של "דוקטור הו".
בספטמבר 2008 גילמה קינגסטון את דמותה של גברת בנט בסדרה "אבודה בעולמה של ג'יין אוסטן", עיבוד מודרני ופארודי לרומן "גאווה ודעה קדומה" מאת ג'יין אוסטן. באוקטובר באותה שנה הופיעה בתפקיד אורח בדרמת הפשע "CSI זירת הפשע". בפברואר 2009 גילמה את הסנגורית מירנדה פונד בשני פרקים של הסדרה "חוק וסדר: מדור מיוחד". עוד ב-2009 כיכבה בסדרת הדרמה "הופ ספרינגס" של ה-BBC, כאחת מארבע אסירות לשעבר. בסדרה "פלאש פורוורד" הופיעה קינגסטון בתפקיד פיונה באנקס.
ב-2011 השתתפה בסדרת הדרמה "Marchlands" שעסקה בעל טבעי. היא גם שיחקה בתפקיד אורח ב"מרפאה פרטית", ספין אוף של הסדרה "האנטומיה של גריי". בתיאטרון שיחקה קינגסטון במחזה "לואיזה מילר" מאת שילר שהוצג בתיאטרון Donmar Warehouse שבלונדון.
משפחתה

קינגסטון הכירה את השחקן רייף פיינס כששניהם למדו באקדמיה המלכותית לאמנות הדרמה, הם חיו כעשר שנים יחד לפני שהתחתנו ב-1993. ב-1997 הם התגרשו.
בסוף 2008 התחתנה עם פלוריאן הארטל (Florian Haertel), סופר ועיתונאי גרמני. בשנת 2001 נולדה להם בת משותפת. בני הזוג התגרשו בשנת 2010.
פרסים ומועמדויות

| שנה | פרס | קטגוריה | מועמדות/זכייה |
| --- | --- | --- | --- |
| 1996 | באפטא | השחקנית הטובה ביותר ב"מול פלנדרס" | מועמדות |
| 1998 | פרס גילדת שחקני המסך | אנסמבל השחקנים הטוב ביותר בסדרת דרמה | זכייה |
| 1999 | פרס גילדת שחקני המסך | אנסמבל השחקנים הטוב ביותר בסדרת דרמה | זכייה |
| 2000 | פרס גילדת שחקני המסך | אנסמבל השחקנים הטוב ביותר בסדרת דרמה | מועמדות |
| 2001 | פרס גילדת שחקני המסך | אנסמבל השחקנים הטוב ביותר בסדרת דרמה | מועמדות |
| 2008 | פרס מגזין "דוקטור הו" | שחקנית אורחת הטובה ביותר | זכייה |
| 2009 | TV Land Icon Award | הסדרה ER | זכייה |
| 2010 | פרס מגזין "דוקטור הו" | שחקנית משנה הטובה ביותר | זכייה |
| 2012 | פרס מגזין SFX | השחקנית הטובה ביותר ב"דוקטור הו" | זכייה |
| 2013 | Anglophenia's Fan Favorites Women's Tournament | אשת השנה (2013) | זכייה |
הערות שוליים

↑    Veronica Lee, ‏'I wouldn't say I was strong...', The Telegraph, 9 March 2006
↑  2:45 a.m. ET (31 במאי 2006). "Dissing the desperately skinny 'Housewives – Gossip Archive – MSNBC.com". MSNBC. נבדק ב-2010-04-10. {{cite web}}:  (עזרה)
↑  Duncan, Andrew (27 באוגוסט 2011). "Doctor Who: Alex Kingston interviewed". Radio Times. נבדק ב-29 באוגוסט 2011. {{cite web}}:  (עזרה)
| --- | --- |
בקרת זהויות :  NLI: 987007440187805171  PLWABN: 9810596235305606  BnF: cb15508202w (data)  GND: 137830432  ISNI: 0000 0000 7848 4675  LCCN: no98047066  MusicBrainz: fb30c1b5-7172-4a9d-90fe-886fe80aad73  NKC: pna2007370930  NLK: KAC2020L2847  NTA: 17356173X  SUDOC: 23257491X  VIAF: 86007652   WorldCat (עם VIAF): 86007652
אידיאליזם גרמני

מהפינה השמאלית למעלה ובכיוון השעון: קאנט, פיכטה, הגל ושלינג.
אידיאליזם גרמני (המכונה גם אידיאליזם פוסט-קאנטיאני, פילוסופיה פוסט-קאנטיאנית, או פוסט-קאנטיאניזם) הייתה תנועה פילוסופית שהתפתחה בגרמניה בשלהי המאה ה-18 ובתחילת המאה ה-19. היא החלה כתגובה לביקורת התבונה הטהורה והאידיאליזם הטרנסצנדנטלי של עמנואל קאנט. בנוסף, האידיאליזם הגרמני היה קשור באופן הדוק הן ברומנטיקה והן בנאורות.
ההוגים הבולטים ביותר בתנועה זו היו: יוהאן גוטליב פיכטה, פרידריך וילהלם שלינג, וגאורג וילהלם פרידריך הגל, וכן "הרומנטיקנים של ינה" (פרידריך הלדרלין, פרידריך שלגל, ונובאליס). בנוסף, קשורים בתנועה גם פרידריך היינריך יעקבי, גוטלוב ארנסט שולצה, קרל לאונרד ריינהולד, שלמה מימון ופרידריך שליירמאכר.